अमरीका इयै बी चांह्‌दा ऐ जे पाकिस्तान अपनी खुफिया एजेंसी इंटर सर्विसेज इंटेलिजेंस (आईएसआई) च सुधार करे ते अपना ध्यान भारत थमां हटाइयै अफगानिस्तान उप्पर केन्द्रित करे। अमरीकी ज्वाइट चीफ आफ स्टाफ प्रमुक्ख एडमिरल माइकल मुलेन ने गलाया ऐ जे पाकिस्तान सेना प्रमुक्ख इशफाक कियानी बी आई एस आई गी लेइयै अमरीकी चैंता थमां अवगत न। मुलेन ने गलाया जे एह् खुफिया एजेंसी केईं चरमपंथी गुटें कन्नै जुड़ी दियां न ते ओह्‌दे च काफी बदलाव दी लोड़ ऐ। हालांके अमरीकी विदेश मंत्री हिलेरी क्लिंटन ने पाकिसस्तान दे राजनीतिक संकट दे समाधान लेई अमरीका पास्सेआ दबाऽ बनाए जाने थमां इंकार करदे होई गलाया ऐ जे पाकिस्तान च इस संकट दा समाधान ओह्‌दे नेता आपूं कड्ढेआ ऐ। उनें गलाया जे आतंकवाद कन्नै निबड़ने च पाकिस्तान दी भूमका काफी महत्वपूर्ण ऐ। ऐसे च पाकिस्तान च शांति ब्हाल होना जरूरी ऐ।